ddrg/super_eurlex huggingface dataset:
(7)

Léiríonn an fhianaise san iarraidh gur tháinig athrú ar phatrún thrádála na n-allmhairí ón tSín agus ón Malaeisia chuig an Aontas tar éis fhorchur na mbeart ar an táirge lena mbaineann. Léirigh na sonraí allmhairiúcháin san iarraidh gur tháinig athrú suntasach ar phatrún trádála na n-allmhairí ón tSín agus ón Malaeisia chuig an Aontas tar éis fhorchur na mbeart ar an táirge lena mbaineann. Tháinig laghdú ar onnmhairí an táirge lena mbaineann ón tSín chuig an Aontas agus, san am céanna, tháinig méadú ar onnmhairí an táirge lena mbaineann ón tSín chuig an Malaeisia, agus tháinig méadú suntasach ar allmhairí ón Malaeisia chuig an Aontas ó forchuireadh na mbeart an 26 Eanáir 2017. Is cosúil gur tharla an t-athrú sin gan cúis chuí nó gan údar eacnamaíoch leordhóthanach seachas forchur na mbeart. Go deimhin, de réir na fianaise a sholáthair an t-iarratasóir, is cosúil gurbh é ba chúis leis an athrú, trasloingsiú an táirge lena mbaineann ón tSín chuig an Aontas tríd an Malaeisia. Thairis sin, mhaígh an t-iarratasóir nach bhfuil ach dhá tháirgeoir sa Mhalaeisia i mbun fhíortháirgeadh an táirge lena mbaineann agus bhí leibhéal a n-onnmhairí trí chéile chuig an Aontas i bhfad ní b’ísle ar bhonn comhsheasmhach ná méideanna an táirge faoi imscrúdú a allmhairíodh ón Malaeisia chuig an Aontas ó forchuireadh na bearta ar an táirge lena mbaineann. Chuir an t-iarratasóir fianaise isteach a léiríonn amhras gurb ann do shaoráidí táirgthe de chuid cuideachtaí faoi úinéireacht Shíneach sa Mhalaeisia. Sa bhreis air sin, sholáthair an t-iarratasóir fianaise go bhfuil sé beartaithe go hoscailte ag táirgeoirí na Síne áit thionscnaimh an táirge lena mbaineann a athrú ón tSín go dtí an Mhalaeisia.
(4)

D’fhoilsigh Coiste Basel um Maoirseacht ar Bhaincéireacht (CBMB) Treoirlínte maidir le sainaithint agus bainistiú priacail idirghabhála (4) lena n-áirítear roinnt táscairí ba cheart do na hinstitiúidí a úsáid agus na heintitis ar féidir priacal idirghabhála eascairt astu á sainaithint acu. De réir Threoirlínte CBMB, is éard is “priacal idirghabhála” ann an priacal go gcinnfidh institiúid tacaíocht airgeadais a chur ar fáil d’eintiteas neamh-chomhdhlúite, nach eintiteas atá comhdhlúite go hiomlán ná go comhréireach é, atá i gcruachás, in éagmais aon oibleagáidí conarthacha nó sa bhreis ar aon oibleagáidí conarthacha maidir le tacaíocht den sórt sin a sholáthar. De bhun Threoirlínte CBMB, i gcás ina n-aithníonn institiúid go bhfuil priacal suntasach idirghabhála ann, is gá di na bearta iomchuí a chinneadh bunaithe ar chineál agus ar mhéid na tacaíochta idirghabhála réamh-mheasta i ngach cás. Cuimsítear leis na bearta sin, i measc nithe eile, na heintitis lena mbaineann a chur san áireamh i raon feidhme an chomhdhlúthaithe rialála. I gcomhréir le Treoirlínte CBMB, ba cheart d’institiúidí agus d’údaráis inniúla roinnt táscairí a mheas chun a chinneadh ar cheart gnóthais áirithe a chomhdhlúthú go hiomlán nó go comhréireach de bhun Airteagal 18(5), Airteagal 18(6), pointe (a), nó Airteagal 18(8) de Rialachán (AE) Uimh. 575/2013, de réir mar is infheidhme, agus an priacal idirghabhála a bhaineann leis na gnóthais sin a d’fhéadfadh a bheith ann d’institiúid á chur sin áireamh. Mar sin féin, ba cheart d’institiúidí bearta malartacha a mheas chun aghaidh a thabhairt ar phriacal idirghabhála faoina nósanna imeachta bainistithe priacail agus faoina bpróiseas inmheánach measúnaithe ar leordhóthanacht caipitil (ICAAP). Ina theannta sin, féadfaidh na húdaráis inniúla bearta eile a mheas chun aghaidh a thabhairt ar an bpriacal a bhaineann leis na gnóthais sin a d’fhéadfadh a bheith ann faoin bpróiseas athbhreithnithe maoirseachta agus meastóireachta maoirseachta (SREP). I gcomhthéacs an chreata risíochtaí móra, d’eisigh an tÚdarás Baincéireacht Eorpach (ÚBE) treoirlínte freisin maidir le teorainneacha i leith risíochtaí ar eintitis scáthbhaincéireachta a dhéanann gníomhaíochtaí atá cosúil le gníomhaíochtaí baincéireachta lasmuigh de chreat rialáilte (5), lena sonraítear an mhodheolaíocht ba cheart d’institiúidí a úsáid chun teorainneacha a shocrú, mar chuid dá bpróisis inmheánacha, i leith a risíochtaí aonair agus comhiomlána ar eintitis scáthbhaincéireachta.
(5)

Tar éis iarratas a fháil ó Han-Biotech GmbH a cuireadh isteach trí údarás inniúil na Gearmáine de bhun Airteagal 14(1)(a) de Rialachán (CE) Uimh. 1924/2006, bhí de cheangal ar an Údarás tuairim a thabhairt ar mhaíomh sláinte a bhain le Symbiosal® agus laghdú brú fola agus riosca laghdaithe hipirtheannais (Ceist Uimh. EFSA-Q-2018-00002). Is mar seo a leanas a bhí an fhoclaíocht sa mhaíomh a mhol an t-iarratasóir: “Tá sé léirithe go laghdaíonn ‘Symbiosal®’ an t-ardú brú fola nuair a úsáidtear é in ionad salann boird traidisiúnta. Is fachtóir riosca é an t-ardú brú fola maidir le hardbhrú fola (hipirtheannas)”.
(4)

I dtuairim an 29 Meán Fómhair 2021 ón Údarás Eorpach um Shábháilteacht Bia (“an tÚdarás”) is í an chonclúid ar ar thángthas (3) nach bhfuil tionchar díobhálach ag beansóáit sóidiam ar shláinte banbh scoite, ar shábháilteacht an tomhaltóra ná ar an gcomhshaol, faoi na coinníollacha úsáide atá beartaithe. Suidae eile atá ag fás, féadfar an chonclúid sin a leathnú chun iad a chumhdach. Tháinig an tÚdarás ar an gconclúid gur cheart a mheas gur íogróir craicinn é an breiseán agus go bhfuil riosca trí ionanálú ag baint lena fhoirmliú púdair. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin. Thairis sin, tháinig an tÚdarás ar an gconclúid, ar bhonn sonraí éifeachtúlachta ar a ndearnadh meastóireacht roimhe sin, go bhféadfadh an breiseán a bheith éifeachtúil i mbainbh scoite. Speicis Suidae eile atá ag fás, féadfar na conclúidí maidir leis an éifeachtúlacht a baineadh amach i mbainbh scoite a leathnú chun na speicis sin a chumhdach ag an gcéim fhiseolaíoch chomhfhreagrach. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. D’fhíoraigh sé freisin an tuarascáil ar an modh a úsáidtear chun anailís a dhéanamh ar an mbreiseán beathaithe i mbeatha ainmhithe arna cur isteach ag an Saotharlann Tagartha a bunaíodh le Rialachán (CE) Uimh. 1831/2003.
(3)

I mí Eanáir 2020, chuir údaráis inniúla na Tuirce faisnéis i láthair maidir leis na bearta ceartaitheacha a tionscnaíodh chun aghaidh a thabhairt ar na heasnaimh sin. Cé go ndearnadh measúnú fabhrach ar an iarratas sin ar pháipéar ar dtús, níor féadadh iniúchadh ar an toirt a dhéanamh go dtí seo ar chur chun feidhme na ngníomhaíochtaí sin de dheasca srianta phaindéim COVID-19. Go dtí go ndéanfar breithniú fabhrach ar thorthaí an iniúchta sin, ba cheart go bhfanfadh na bearta arna bhforchur le Rialachán Cur Chun Feidhme (AE) Uimh. 743/2013 i bhfeidhm.
(4)

I dtuairimí an 23 Meitheamh 2021 ón Údarás Eorpach um Shábháilteacht Bia (“an tÚdarás”), is é an chonclúid ar ar thángthas (2) , (3) , (4) , (5) , (6) , (7) nach bhfuil tionchar díobhálach ag na hullmhóidí Lacticaseibacillus rhamnosus IMI 507023, Pediococcus pentosaceus IMI 507024, Pediococcus pentosaceus IMI 507025, Lactiplantibacillus plantarum IMI 507026, Lactiplantibacillus plantarum IMI 507027 ná Lactiplantibacillus plantarum IMI 507028 ar shláinte ainmhithe, ar shábháilteacht an tomhaltóra ná ar an gcomhshaol faoi na coinníollacha úsáide atá beartaithe. Ina theannta sin, tháinig sé ar an gconclúid gur cheart a mheas gur íogróirí riospráide iad na breiseáin agus chuir sé in iúl nach bhféadfaí teacht ar chonclúid maidir le greannú an chraicinn agus greannú na súl nó maidir leis an íogrú craicinn a d’fhéadfadh na breiseáin a dhéanamh. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe maidir le húsáideoirí na mbreiseán. Ina theannta sin, tháinig an tÚdarás ar an gconclúid go bhféadfadh na hullmhóidí feabhas a chur ar leasú na gcothaitheach i sadhlas a ullmhaítear le hábhar a bhfuil sé éasca agus measartha deacair sadhlas a dhéanamh as. Chomh maith leis sin, an tuarascáil faoin modh anailíse i leith na mbreiseán beathaithe agus iad i mbeathú, tuarascáil arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003, rinne an tÚdarás an tuarascáil sin a fhíorú.
(32)

Ní mór aon iarraidh a chur isteach in am trátha agus go gasta ionas nach gcuirfear stiúradh ordúil na n-imeachtaí i mbaol. Chuige sin, ba cheart do pháirtithe leasmhara idirghabháil an Oifigigh Éisteachta a iarraidh a luaithe is féidir tar éis an teagmhais arb é is údar le hidirghabháil den sórt sin a bheith ann. I gcás ina gcuirfear iarrataí éisteachta isteach lasmuigh de na tréimhsí ama ábhartha, déanfaidh an tOifigeach Éisteachta scrúdú ar na cúiseanna le hiarrataí déanacha den sórt sin, ar chineál na saincheisteanna a ardaíodh agus ar thionchar na saincheisteanna sin ar chearta cosanta, ag féachaint go cuí do leasanna an dea-riaracháin agus don imscrúdú a thabhairt chun críche go tráthúil.
RIALACHÁN CUR CHUN FEIDHME (AE) 2022/143 ÓN gCOIMISIÚN

an 2 Feabhra 2022

maidir le clárú táisc gheografaigh faoi chosaint a chealú “Volailles de Loué” (TGFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 54(1) de,

De bharr an mhéid seo a leanas:

(1) Le hAirteagal 7(1) de Rialachán Tarmligthe (AE) Uimh. 664/2014 (2) ón gCoimisiún foráiltear go bhfuil feidhm mutatis mutandis ag an nós imeachta a leagtar síos in Airteagail 49 go 52 de Rialachán (AE) Uimh. 1151/2012 maidir le clárú dá dtagraítear in Airteagal 54(1) den Rialachán sin a chealú.

(2) De bhun Airteagal 50(2)(a) de Rialachán (AE) Uimh. 1151/2012, i gcomhar le hAirteagal 7(1) de Rialachán Tarmligthe (AE) Uimh. 664/2014, an t-iarratas a sheol an Fhrainc chun clárú an táisc gheografaigh faoi chosaint (TGFC) “Volailles de Loué” a chealú, foilsíodh an t-iarratas sin in Iris Oifigiúil an Aontais Eorpaigh (3).

(3) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart, dá bhrí sin, an t-ainm “Volailles de Loué” (TGFC) a chealú ón gclár um shonrúcháin tionscnaimh faoi chosaint agus um thásca geografacha faoi chosaint.

(4) De bhun na fomhíre deiridh d’Airteagal 54(1) de Rialachán (AE) Uimh. 1151/2012, glactar an cealú sin i gcomhréir leis an nós imeachta scrúdúcháin dá dtagraítear in Airteagal 57(2) den Rialachán sin.

(5) Tá an beart dá bhforáiltear sa Rialachán seo i gcomhréir leis an tuairim ón gCoiste um Beartas Cáilíochta Táirgí Talmhaíochta,

TAR ÉIS AN RIALACHÁN SEO A GHLACADH:

Airteagal 1 Cealaítear leis seo clárú an ainm “Volailles de Loué” (TGFC).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 2 Feabhra 2022. Thar ceann an Choimisiúin An tUachtarán Ursula VON DER LEYEN

(1) IO L 343, 14.12.2012, lch. 1.

(2) Rialachán Tarmligthe (AE) Uimh. 664/2014 ón gCoimisiún an 18 Nollaig 2013 lena bhforlíontar Rialachán (AE) Uimh. 1151/2012 ó Pharlaimint na hEorpa agus ón gComhairle maidir le bunú shiombailí an Aontais le haghaidh sonrúcháin tionscnaimh faoi chosaint, tásca geografacha faoi chosaint agus sainearraí traidisiúnta faoi ráthaíocht agus maidir le rialacha áirithe a bhaineann le foinsiú, rialacha áirithe nós imeachta agus rialacha idirthréimhseacha breise áirithe (IO L 179, 19.6.2014, lch. 17).

(3) IO C 344, 27.8.2021, lch. 10.
RIALACHÁN CUR CHUN FEIDHME (AE) 2022/115 ÓN gCOIMISIÚN

an 26 Eanáir 2022

lena leasaítear Rialachán (CE) Uimh. 1484/95 maidir le praghsanna ionadaíocha a shocrú in earnáil na feola éanlaithe clóis agus in earnáil na n-uibheacha agus i gcás gealacáin uibhe

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 ón gComhairle (1), agus go háirithe Airteagal 183(b) de,

Ag féachaint do Rialachán (AE) Uimh. 510/2014 ó Pharlaimint na hEorpa agus ón gComhairle an 16 Aibreán 2014 lena leagtar síos na socruithe trádála is infheidhme maidir le hearraí áirithe ar de thoradh ar phróiseáil táirgí talmhaíochta iad agus lena n-aisghairtear Rialacháin (CE) Uimh. 1216/2009 agus Uimh. 614/2009 ón gComhairle (2), agus go háirithe Airteagal 5(6)(a) de,

De bharr an mhéid seo a leanas:

(1) Is éard a leagtar síos le Rialachán (CE) Uimh. 1484/95 ón gCoimisiún (3) rialacha mionsonraithe chun córas na ndleachtanna allmhairithe breise a chur chun feidhme, agus le praghsanna ionadaíocha a shocrú in earnáil na feola éanlaithe clóis agus in earnáil na n-uibheacha agus i gcás gealacáin uibhe.

(2) Is éard a léiríonn faireachán rialta ar na sonraí a úsáidtear chun praghsanna ionadaíocha d’fheoil éanlaithe agus do tháirgí uibheacha a shocrú, sin agus an faireachán rialta ar ghealacáin uibhe, gur cheart na praghsanna allmhairithe ionadaíocha ar tháirgí áirithe a leasú chun an éagsúlacht praghsanna de réir áit tionscnaimh cuid de na hearraí a chur san áireamh.

(3) Ba cheart, dá bhrí sin, Rialachán (CE) Uimh. 1484/95 a leasú dá réir sin.

(4) Toisc gur gá a áirithiú go mbeidh feidhm ag an mbeart seo a thúisce is féidir ach a mbeidh na sonraí nuashonraithe ar fáil, ba cheart an Rialachán seo a theacht i bhfeidhm lá a fhoilsithe,

TAR ÉIS AN RIALACHÁN SEO A GHLACADH:

Airteagal 1 Cuirtear an téacs atá san Iarscríbhinn a ghabhann leis an Rialachán seo in ionad Iarscríbhinn I a ghabhann le Rialachán (CE) Uimh. 1484/95.

Airteagal 2 Tiocfaidh an Rialachán seo i bhfeidhm lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 26 Eanáir 2022. Thar ceann an Choimisiún, Ar son an Uachtaráin, Wolfgang BURTSCHER An tArd-Stiúrthóir Ard-Stiúrthóireacht na Talmhaíochta agus na Forbartha Tuaithe

(1) IO L 347, 20.12.2013, lch. 671.

(2) IO L 150, 20.5.2014, lch 1.

(3) Rialachán (CE) Uimh. 1484/95 ón gCoimisiún an 28 Meitheamh 1995 lena leagtar síos rialacha mionsonraithe chun an córas dleachtanna allmhairithe breise a chur chun feidhme agus chun praghsanna ionadaíocha a shocrú in earnálacha na feola éanlaithe clóis agus na n-uibheacha agus i gcás gealacáin uibhe, agus lena n-aisghairtear Rialachán Uimh. 163/67/CEE (IO L 145, 29.6.1995, lch. 47).
(4)

Rinne an Coiste Eolaíoch, Teicniúil agus Eacnamaíoch um Iascach (STECF) measúnú ar an moladh comhpháirteach agus ar an bhfianaise eolaíoch thacaíochta a chuir an Iodáil isteach ag a seisiún iomlánach idir an 21 agus an 25 Márta 2022 (STECF 22-01) (5). Chuir STECF i dtábhacht gur tháinig méadú ar bhithmhais tráchtála nó gur fhan sí gan athrú i 9 n-urrann as 13 cinn a ndearnadh faireachán orthu idir 2017 agus 2020. Tháinig STECF ar an gconclúid gur éisc fhásta atá i ngabhálacha na mbreallach maighdeogach agus gur éisc fhásta, a mhairfidh tar éis iad a chur i ngrinneall na farraige, atá i mbreallaigh róbheaga aischurtha den chuid is mó. Mheas STECF nach ndéanann an t-iascach sin difear don chodán neamhaibí de dhaonra na mbreallach maighdeogach ar fud an domhain mar thoradh ar an maolú reatha ar MCRS, agus go bhfuil an laghdú ar MCRS ó 25 mm go 22 mm fós comhsheasmhach leis an gcuspóir maidir le cosaint na n-iasc óg a áirithiú, mar a cheanglaítear le hAirteagal 18 de Rialachán (AE) 2019/1241. Thairis sin, léirigh fianaise eolaíoch go bhfuil méid 22 mm níos mó ná méid na mbreallach maighdeogach aibí (idir 11 mm agus 12 mm) agus go bhfuil siad in ann líon mór úicítí a tháirgeadh, rud a chinnteodh saothrú inbhuanaithe na mbreallach maighdeogach, ar choinníoll go ndéantar bainistíocht iomchuí ar na hiascaigh. Sa chomhthéacs sin, thug STECF dá aire go bhfuil patrún saothraithe na mbreallach maighdeogach in uiscí teorann na hIodáile lena mbaineann in ann an iasclann a chosaint, limistéar na linnte pórúcháin a chosaint agus a fheabhsú agus an mheá a ndéanann cosaint chósta agus obair chothaithe difear di a athghníomhachtú. Dá bhrí sin, measann an Coimisiún go gcomhlíonann MCRS 22 mm na mbreallach maighdeogach, mar aon leis na bearta arna nglacadh ag an Iodáil ó bhí feidhm ag an maolú, na coinníollacha a leagtar amach in Airteagal 15(4), pointe (d), de Rialachán (AE) 2019/1241.
(3)

I dteachtaireacht ón gCoimisiún an 23 Márta 2022 maidir leis “An tSlándáil bia a choimiriciú agus athléimneacht na gcóras bia a neartú”, tugann an Coimisiún dá aire go raibh borradh suntasach faoi phraghsanna i margaí tráchtearraí cheana féin roimh ionradh na Rúise ar an Úcráin, rud a léiríodh i margaí talmhaíochta trí méaduithe ar chostais fuinnimh agus leasacháin, agus méadú ar phraghsanna earraí talmhaíochta. Tugann an Coimisiún dá aire go bhfuil méadú breise tagtha ar phraghsanna i margaí talmhaíochta mar gheall ar an ionradh ar an Úcráin agus ar an ardú domhanda ar phraghsanna tráchtearraí, agus go bhfuil siad ag nochtadh leochaileachtaí chóras bia an Aontais, atá ag brath go páirteach ar allmhairiú leasachán. Leis sin méadaítear costais ar tháirgeoirí agus bíonn tionchar aige ar phraghas an bhia, rud a fhágann go bhfuil imní ann a mhéid a bhaineann le cumhacht cheannaigh tomhaltóirí, agus le hioncam fheirmeoirí san Aontas. Cuireann an Coimisiún i dtábhacht nach mór, sa ghearrthéarma, tús áite a thabhairt do chostas agus infhaighteacht leasachán mianraí, go dtí go n-aistreofar chuig cineálacha leasachán inbhuanaithe nó modhanna leasacháin inbhuanaithe. Le linn na tréimhse sin, ní mór don tionscal leasachán san Aontas a bheith in ann rochtain a fháil ar na hallmhairí riachtanacha, lena n-áirítear ionchuir chun leasacháin a tháirgeadh laistigh den Aontas é féin. Cuireann an Coimisiún i bhfios go láidir freisin go ndéanfar faireachán ar phraghsanna leasacháin agus ar sholáthairtí d’fheirmeoirí chun a áirithiú nach gcuirfear na hionchais le haghaidh Fómhair an Aontais i mbaol.
(8)

Soláthraithe seirbhísí íocaíochta is riarthóirí cuntas a chuireann comhéadan tiomnaithe ar fáil agus a chuir sásra teagmhais chun feidhme mar a leagtar amach in Airteagal 33(4) de Rialachán Tarmligthe (AE) 2018/389, níor cheart a cheangal ar na soláthraithe sin an díolúine shainordaitheach nua a chur chun feidhme ina gcomhéadain dhíreacha custaiméirí chun críoch an tsásra teagmhais, ar choinníoll nach gcuireann siad an díolúine a leagtar síos in Airteagal 10 de Rialachán Tarmligthe (AE) 2018/389 i bhfeidhm ina gcomhéadain dhíreacha custaiméirí. Bheadh sé díréireach a cheangal ar sholáthraithe seirbhísí íocaíochta is riarthóirí cuntas a chuireann comhéadan tiomnaithe ar fáil, comhéadan ina bhfuil sé de cheangal orthu an díolúine sainordaitheach nua a chur chun feidhme, an díolúine céanna sin a chur chun feidhme ina gcomhéadain dhíreacha custaiméirí chun críoch an tsásra teagmhais.
RIALACHÁN TARMLIGTHE (AE) 2022/2402 ÓN gCOIMISIÚN

an 16 Lúnasa 2022

lena gceartaítear leaganacha áirithe teanga de Rialachán Tarmligthe (AE) 2017/1018 lena bhforlíontar Treoir 2014/65/AE ó Pharlaimint na hEorpa agus ón gComhairle maidir le margaí in ionstraimí airgeadais maidir le caighdeáin theicniúla rialála lena sonraítear faisnéis nach mór do ghnólachtaí infheistíochta, oibreoirí margaidh agus institiúidí creidmheasa fógra a thabhairt ina leith

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Threoir 2014/65/AE ó Pharlaimint na hEorpa agus ón gComhairle an 15 Bealtaine 2014 maidir le margaí in ionstraimí airgeadais agus lena leasaítear Treoir 2002/92/CE agus Treoir 2011/61/AE (1), agus go háirithe Airteagal 35(11), an tríú fomhír, di,

De bharr an mhéid seo a leanas:

(1) Sna leaganacha Bulgáirise, Cróitise, Danmhairgise, Eastóinise, Gearmáinise, Gréigise, Iodáilise, Laitvise, Liotuáinise, Ollainnise, Polainnise, Portaingéilise, Rómáinise, Seicise, Slóivéinise, Slóvaicise agus Sualainnise de Rialachán Tarmligthe (AE) 2017/1018 ón gCoimisiún (2), tá earráid in Airteagal 6(2), pointe (g)(iii), a mhéid a bhaineann leis an bhfaisnéis ar leith nach mór d’oibreoirí fógra a thabhairt ina leith faoin bhforáil lena mbaineann.

(2) Dá bhrí sin, ba cheart na leaganacha Bulgáirise, Cróitise, Danmhairgise, Eastóinise, Gearmáinise, Gréigise, Iodáilise, Laitvise, Liotuáinise, Ollainnise, Polainnise, Portaingéilise, Rómáinise, Seicise, Slóivéinise, Slóvaicise agus Sualainnise de Rialachán Tarmligthe (AE) 2017/1018 a cheartú dá réir. Ní dhéantar difear do na leaganacha teanga eile,

TAR ÉIS AN RIALACHÁN SEO A GHLACADH:

Airteagal 1 (Ní bhaineann sé leis an leagan Gaeilge.)

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 16 Lúnasa 2022. Thar ceann an Choimisiúin An tUachtarán Ursula VON DER LEYEN

(1) IO L 173, 12.6.2014, lch. 349.

(2) Rialachán Tarmligthe (AE) 2017/1018 ón gCoimisiún an 29 Meitheamh 2016 lena bhforlíontar Treoir 2014/65/AE ó Pharlaimint na hEorpa agus ón gComhairle maidir le margaí in ionstraimí airgeadais maidir le caighdeáin theicniúla rialála lena sonraítear faisnéis nach mór do ghnólachtaí infheistíochta, oibreoirí margaidh agus institiúidí creidmheasa fógra a thabhairt ina leith (IO L 155, 17.6.2017, lch. 1).
(45)

Ós rud é go bhfuil fianaise curtha isteach san am a chuaigh thart ag Ballstáit UID faoi rátaí marthanais le haghaidh roic na súl dubh agus go bhfuil gá a ndóthain ama a fhágáil chun staidéar a chur i gcrích a bhfuil sé beartaithe aige an t-eolas eolaíoch faoi mharthanacht roic na súl dubh a mhéadú, staidéar a bhfuiltear ag súil leis na chéad torthaí uaidh in 2023, ba cheart na díolúintí sin a dheonú go dtí an 31 Nollaig 2023. Thairis sin, ach na díolúintí sin a dheonú déanfar comhsheasmhacht a áirithiú idir Uiscí an Iarthuaiscirt agus Uiscí an Iardheiscirt. Ceanglaítear ar Bhallstáit UID torthaí na staidéar sin a chur faoi bhráid STECF, tráth nach déanaí ná an 1 Bealtaine 2023, chun tacú leis an meastóireacht ar an díolúine sin in athbhreithniú na bliana 2023 ar an oibleagáid gabhálacha a thabhairt i dtír.